钦定古今图书集成/明伦汇编/官常典/第327卷 > 大学衍义补 > 程徐
## 钦定古今图书集成/明伦汇编/官常典/第327卷 > 大学衍义补 > 程徐

按《明外史》本传：“徐字仲能，鄞人，元名儒端学子也。至
正中，以明《春秋》知名。由校书郎历官兵部尚书，致仕。
明兵入元都，妻金抱二岁儿与女琼赴井死。洪武二
年，偕危素等自北平至京，授刑部侍郎。谏疏曰：‘古今
祀典，独社稷三皇与孔子通祀天下。社稷者，生民之
本；三皇者，开极之主，而孔子者，万世之师。民非社稷’”
三皇则无以生，非孔子之道则无以立。尧、舜、禹、汤、文、
武、周公皆圣人也，然发挥三纲五常之道，载之于经，
仪范百王，师表万世，使世愈降而人极不坠者，孔子
力也。孔子以道设教，天下祀之，非祀其人，祀其教也，
祀其道也。今使天下之人读其书，由其教，行其道，而
不得举其祀，非所以维人心，扶世教“也。若谓孔子之
神不能一日尽歆天下之祀，则三皇、后稷亦皆人鬼，
仍得通祀，又何说焉？宜于春秋仲月上丁，遣使致祭
于曲阜林庙，仲丁致祭于京师庙学，令天下府州县
于季丁通祀焉。则既有等杀之节，无亵渎之嫌，崇功
报本之道，庶无遗憾。”不听。三年，升尚书，卒。徐精勤通
敏，能文工诗，有《遗集》传于后。